ЈН: Израда техничке документације и прибављање дозвола за изградњу комплекса КМЦ „Београд“

6.10. ПП заштита

Комплетну проблематику која третира ПП заштиту обрадити у Главном пројекту заштите од пожара који подразумева решавање проблематике заштите од пожара укључујући све струке (архитектура, грађевина, енергетика, телекомуникације и др.)
Техничке спецификације 
Посебну пажњу у склопу ПП заштите обратити на следеће захтеве:
· Зонирање објекта урадити према важећим прописима и специфичностима објекта. У том смислу издвојити просторију сервер сале коју треба третирати као посебан пожарни сектор.
· Одредити путеве за евакуацију у односу на одређене противпожарне зоне.
· Израдити посебан пројекат детекције пожара (адресабилни систем дојаве пожара). За те потребе предвидети противпожарну централу (ПП централу) и детекторе дима у свим просторијама. Мониториг ПП централе предвидети у просторији портирнице;
· Паник расвету са свом неопходном пратећом опремом, а у складу са прописима.
· Хидрантску мрежу и потребан број адекватних ручних апарата за гашење пожара а у складу са прописима.
· Просторије магацина, гаража и свака просторија енергетског блока мора имати одговарајући број детектора пожара.
Додатни захтеви за сервер салу:
· Израдити пројекат система за гашење пожара инертним гасом (типа NOVEC), Такође предвидети и  систем за врло брзу детекцију пожара (као што је VESDA) и свом неопходном пратећом опремом,
· Дефинисати улазна ПП врата у север салу тако да обезбеде довољно време заштите за те врсте просторије. Предвидети ПП врата снабдевена анти-панк функцијом. 
· На улазу у сервер салу и у просторији сервер сале предвидети светлосне индикаторе као обавештење о насталом сигналу за пожар као и светлосну индикацију да је гашење у току,  а у ходнику код улазних врата у сервер салу и сирену за обавештење о пожару, као и све потребне ручне тастере за управљање системом за гашење пожара.
· Опремити просторију са две камере за надзор просторије. Посебан монитор са надзором камера из сервер сале предвидети поред улазних врата у сервер салу, непосредно поред положаја ручних тастера за управљање системом за гашење пожара.
· У сервер сали предвидети детекторе пожара изнад сваког река и изнад UPS-a.
· Позицију смештаја боца са инертним гасом усагласити са Наручиоцем, а према захтеваној технологији система за гашење пожара.

Захтев за енергетски блок:
· Просторије за смештај агрегата и смештај горива опремити са по две камере.
